kardosdrur/scandi-wiki huggingface dataset:
Folding@home

Folding@home (også kendt som F@H eller FAH) er et projekt der går ud på man distribuerer en del af sine processorer til at beregne hvordan et protein folder sig. Når man ved hvordan et protein folder sig kan det hjælpe til at heldbrede mange sygdomme f.eks. Alzheimers og kræft. Måden det fungerer på er at man installerer et lille program som bruger det af ens CPU man ikke selv bruger. Programmet kan både køre på Windows, Mac, Linux, PlayStation 3 og Android.

Eksterne henvisninger 

Proteinstruktur
Klyngecomputere
Videnskabsprogrammer til Linux
Mac OS X-software
Windows-software
Sundholm

Sundholm, i dag Aktivitetscentret Sundholm, er en stor institution på Amager i København. 

Oprindeligt er Sundholm opført som tvangsarbejdsanstalt til afløsning for Ladegården. Bygningerne, der ligger ved Sundholmsvej, Amager Fælledvej og Brigadevej, er opført 1905-1908 ved arkitekt Emil Jørgensen.

Først i 1960 blev betegnelsen ændret til forsorgshjem, men arbejdstvangen holdt først op i 1976.

I 2000 blev Sundholm ændret fra totalinstitution med madordning, sygeafdeling og herberg til herbergscenter, der rummer kortere botilbud og plejetilbud til hjemløse samt et plejekollektiv for alkoholdemente. 

I dag drives stedet af Socialforvaltningen i Københavns Kommune og er et tilbud til socialt udsatte borgere, som lever i hjemløshed, i afhængighed og/eller har psykiske problemer.

Anlægget var oprindeligt omgivet af en voldgrav.

Eksterne henvisninger 
Herbergscentret 

Etableret i 1908
Nedlagte hospitaler i Danmark
Plejeinstitutioner i Danmark
Bygninger, konstruktioner og anlæg i Københavns Kommune
Amagerbro
Botilbud
Adrien Silva

Adrien Sebastian Perruchet Silva (født 15. marts 1989 i Angoulême, Frankrig), er en fransk-portugisisk professionel fodboldspiller, som spiller for Leicester City i England. Han er en defensiv midtbanespiller. Tidligere har han spillet i hjemlandet for Sporting Lissabon.

Silva spiller desuden for Portugals landshold og var med i truppen til både EM 2016 i Frankrig og VM 2018 i Rusland.

Eksterne henvisninger 

Fodboldspillere fra Frankrig
Fodboldspillere fra Portugal
Fodboldspillere fra Sporting Clube de Portugal
Fodboldspillere fra Leicester City F.C.
Herman Triers Plads

Herman Triers Plads er en plads i bydelen Nørrebro i København nær Radiohuset og grænsen til Frederiksberg Kommune. Den er opkaldt efter politikeren Herman Trier.

Pladsen og kvarteret omkring den har postnummer København V (1631–1635) ligesom området øst for Sankt Jørgens Sø på trods af at kvarteret i de fleste henseender regnes som en del af Frederiksberg, og administrativt er del at Nørrebro bydel. Åboulevard udgør den sydlige grænse for postdistriktet København N.

Pladsen er anlagt på Ladegårdens areal, og det er den historiske forklaring på at den hører til Københavns Kommune.

Pladsens nr. 1-7 er den funktionalistiske ejendom Hermanhus fra 1930 med 96 lejligheder tegnet af Kay Fisker og C.F. Møller. Den tilhører Arkitekternes Pensionskasse.

Torve og pladser i København
Idrætsklubben Aalborg Freja

Idrætsklubben Aalborg Freja af 1912 er en dansk fodboldklub hjemmehørende i Aalborg og er medlem af Jydsk Boldspil-Union (JBU) under Dansk Boldspil-Union (DBU). Klubbens bedste herre-seniormandskab spiller i Jyllandsserien i sæsonen 2016/17, men har tidligere spillet i Danmarksturneringens daværende tredjebedste fodboldrække, da denne hed 3. division. Sidenhen er det dog kun blevet til kampe i de lokale serier, samt Danmarksserien.

Klubbens historie 
Aalborg Freja er stiftet i den 2. maj 1912 af Ejner Petersen i hans egen kælder. Petersen navngav den nye klub Fodboldklubben Freja, hvilket sidenhen er blev ændret til det nuværende fulde navn.

I forbindelse med Aalborg Stadions indvielse i 1920 spilledes en kamp mellem de to bedste mandskaber i Nordjylland, hvilket på dette tidspunkt var Aalborg Boldspilklub og Aalborg Freja. Aalborg Freja vandt fodboldkampen med cifrene 5-1.

I oktober 2021 spillede klubben "Den største enkeltstående kamp i klubbens historie", da Brøndby IF kom på besøg i 1/8-finalerne i DBU Pokalen. Kampen blev spillet på Aalborg Portland Park og blev overværet af 4.300 tilskuere. Freja måtte dog se sig slået 0-3.

Aalborg City Cup 
Aalborg City Cup er en ungdomsfodboldturnering der arrangeres af Aalborg Freja. Den bliver som regel spillet i Kristi Himmelsfartsdagene i og omkring klubbens anlæg i Aalborg Vestby. Turneringen tiltrækker over 3.500 deltagere fra hele Europa.

Ekstern kilde/henvisning 
 Aalborg Frejas officielle hjemmeside

Referencer 

Fodboldklubber under DBU Jylland
Sportsklubber i Aalborg
Aalborg Vestby
Etableret i 1912
Idrætsforeninger i Danmark
Svanemøllens Kaserne

Svanemøllens Kaserne – oprindeligt Ingeniørkasernen – på Vognmandsmarken i København er et stort kaserneanlæg opført 1895-1896 af arkitekt Caspar Leuning Borch og kaptajn H. Ulrich. Dets nuværende navn er fra 1956.

Anlægget er blandt de sidste i københavnsområdet, som fortsat er i brug og som planlægges til at blive brugt af militæret i fremtiden.

Fremtid 

Forsvarsministeriets Ejendomsstyrelse har anmodet Københavns Kommune om at udarbejde en lokalplan for området, idet man ønsker at udvide kasernens areal med et nyt hovedkvarter for Forsvarets Efterretningstjeneste, et campusområde for Forsvarsakademiet og tre officersskoler. Desuden skal der etableres faciliteter til et permanent helikopterberedskab, som bl.a. skal støtte Rigspolitiet i dets antiterrorberedskab.

Eksterne henvisninger 
 Startredegørelse
 Landsplandirektiv 

Militære anlæg i København
Østerbro
Etableret i 1896
Kaserner i Danmark
Aidhausen

Aidhausen er en kommune i Landkreis Haßberge i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Hofheim in Unterfranken.

Geografi 
Aidhausen ligger i Region Main-Rhön.
Der er i kommunen ud over Aidhausen, landsbyerne Friesenhausen, Happertshausen, Kerbfeld, Nassach.

Landkreis Haßberge
Østerfælled Kaserne

Østerfælled Kaserne (ofte omtalt som Gardehusarkasernen og senere Østerbrogades Kaserne) var en større kaserne på Øster Fælled på Østerbro i København, der blev opført 1896-1898 ved arkitekt Eugen Jørgensen og kaptajn Bierring i en nybarok stil med røde mursten, hvide palævinduer og mansardtage tækket med blåglaserede tegl.
De stilfulde bygninger er tegnet af arkitekt Eugen Jørgensen som et symmetrisk anlæg i palæstil, så de fremtræder med en stram militær karakter. Hovedindgangen har to symmetriske portbygninger.

Da husarene i august 1940 flyttede til Næstved, blev Østerfælled Kaserne omdøbt til Østerbrogades Kaserne. Efter afslutningen på 2. verdenskrig flyttede Sjællandske Luftværnsregiment samt 10. (luftværns)artilleriafdeling (10 AA) fra Artillerivejs Kaserne til Østerbrogades Kaserne i november 1945. I 1960'erne fik sprogofficersuddannelsen tillige til huse på Østerbrogades Kaserne. Luftværnsregimentet blev i 1970 tilbageført til Kronens Artilleriregiment på Sjælsmarks Kaserne. Omkring 1970 flyttede Forsvarsakademiet ind i bygningerne, hvor de havde til huse til august 1992, hvor akademiet rykkede til Svanemøllens Kaserne. Derefter satte Forsvaret kasernen til salg. Kasernen var militærpolitiskole i slut 60’erne og ind i 70’erne

Tiden efter Forsvaret
I 1993 blev kasernearealet med bygninger købt af Pædagogernes Pensionskasse (PBU), delvist nedrevet, ombygget til butikscenter og bebygget med boliger. Det vakte fuore, at pensionskassen ulovligt nedrev kasernens fægtehal i 1993 da den stod i vejen for byggeriet, inden at en igangværende vurdering om bygningens eventuelle bevaringsværdighed var tilendebragt. Handlingen blev takseret til en bøde på 50.000 kr. Det nye butiks- og boligområde fik navnet Østerfælled Torv. 

Gardehusarregimentet tog ved fraflytningen kasernens to oprindelige portlygter med sig, hvorfor de derefter i næsten 70 år manglede på de to portsøjler, der flankerer indgangsportalen til kaserneanlægget. Der forelå imidlertid en gammel aftale om, at når Gardehusarregimentet ikke mere havde brug for lamperne skulle de vende tilbage til deres oprindelige pladser.

Ved en højtidlighed den 2. april 2009 blev de to næsten 1½ m. høje og nyrenoverede lygter officielt genindviet på deres oprindelige pladser. Ved lejligheden var foruden Gardehusarregimentes eskadron på 25 heste, kammerherre, oberst I.H. Sørensen, overborgmester Ritt Bjerregaard samt teknik- og miljøborgmester Klaus Bondam til stede.

Billeder

Referencer

Eksterne henvisninger

 Købehavns Kommunes lokalplan nr. 224 for området Østerbrogades Kaserne

Østerbro
Forsvundne bygninger, konstruktioner og anlæg i København
Etableret i 1898
Ophørt i 1992
Militære anlæg i København
Nedlagte kaserner i Danmark
EM i bordtennis 2008

Europamesterskabet i bordtennis 2008 var det 27. EM i bordtennis arrangeret af European Table Tennis Union. Mesterskabet blev afviklet i Skt. Petersborg i perioden 4. – 12. oktober 2008.

Hold

Mænd

Kvinder

Individuelt

Kilder / eksterne henvisninger 
 European Table Tennis Union – 2008 Liebherr European Championships 
 Officielle resultater 

EM i bordtennis
Sport i 2008
Gardehusarkasernen i Næstved

Gardehusarkasernen i Næstved var en kaserne på Skyttemarksvej 137 i Næstved opført 1938-1940 ved arkitekt Georg Pfaff og kaptajn Georg Ehrenskjold fra Hærens Bygningstjeneste.

Den 31. marts 2003 strøg Gardehusarregimentet flaget og forlod kasernen til fordel for Slagelse. Kasernen var allerede i 2001 blevet købt af Næstved Kommune, der dog først havde brugsret over kasernen fra den 1. april 2003.

Etableret i 1940
Nedlagte kaserner i Danmark
Bygninger, konstruktioner og anlæg i Næstved
Ophørt i 2003
Gardehusarkasernen

Gardehusarkasernen har flere betydninger:

 Gardehusarkasernen på Østerbro – nedlagt kaserne på Østerbro i København opført 1896-1898
 Gardehusarkasernen i Næstved – nedlagt kaserne i Næstved opført 1938-1940
 Gardehusarkasernen i Slagelse – aktiv kaserne i Slagelse opført 2003
Grønnegades Kaserne

Grønnegades Kaserne er en tidligere kaserne i Næstved. I dag er Grønnegades Kaserne Kulturcenter indrettet i bygningerne.

Kasernen var aktiv og blev brugt af fodfolk og rytteri fra 1799 til 1977.

Kasernen er opført til Sjællandske Rytterregiment og var fra 1816 brugt af Sjællandske Lansenérregiment, fra 1842 4. Dragonregiment og fra 1923-1951 Rytteriets Befalingsmandsskole og herefter  til 1969 Pansertroppernes Befalingsmandsskole.

Næstved Kommune overtog Grønnegades Kaserne i 1978, og i 2002 indviedes foyertilbygningen til den nyrenoverede koncertsal, Ny Ridehus, ved besøg af H.K.H. Kronprins Frederik. Renoveringen var  finansieret af Næstved Kommune og midler fra Lokale- og Anlægsfondens vundet i konkurrencen om "fremtidens forsamlingshus". Fra Tilbygningen går publikum enten ind ad  byterrassen eller Kvægtorvet, og fra Sandbjerget kommer man direkte ind i koncertsalen.

Ny Ridehus er fra 1898, Gl. Ridehus fra 1799.

Eksterne henvisninger 
 Grønnegades Kaserne Kulturcenters hjemmeside

Bygninger, konstruktioner og anlæg i Næstved
Etableret i 1799
Fredede militæranlæg i Danmark
Nedlagte kaserner i Danmark
Ophørt i 1977
Kultur i Næstved
Sølvgades Kaserne

Sølvgades Kaserne er en tidligere kaserne i København opført 1763-1771 ved arkitekten Nicolas-Henri Jardin. I 1926 overtog DSB kasernen som administrationsbygning. Byggeriet består af to hovedfløje i kælderen og fem etager mod Sølvgade og Øster Voldgade. I hjørnet er de knyttet sammen med et portparti. Derudover er der to sidefløje.

DSB har i 2012 solgt bygningerne til Ejendomsselskabet Norden, der efterfølgende udviklede Kasernen til knap 500 studieboliger.

På planen over anlægget kan man se, at de to hovedfløje – "Voldfløjen" til venstre og "Sølvfløjen" til højre – danner to modstående "F"-er. Om det var bevidst fra arkitektens side, ved man ikke, men sandsynligheden taler for, at det er en henvisning til kong Frederik V, som var konge, da byggeriet blev indledt. Over indgangsportalen finder man til gengæld kongernes Christian VII og Christian X's monogrammer. Christian Carl Pflueg var Jardins konduktør, mens den skulpturelle udsmykning er udført af Carl Frederik Stanley.

Bygningerne blev fredet i 1918. Sølvgade Kaserne er i 2017 blevet omdannet til attraktive studieboliger. Over Byen Arkitekter har været arkitekter på hele omdannelsesprocessen for bygherre EjendomsSelskabet Norden.

Referencer 

Fredede militæranlæg i Danmark
Etableret i 1771
Indre By (København)
Militære anlæg i København
Fredede bygninger, konstruktioner og anlæg i Københavns Kommune
Nedlagte kaserner i Danmark
Garfield: The Movie

Garfield: The Movie er en film fra 2004 baseret på Jim Davis' tegneserie Garfield. I filmen er katten Garfield generet med computer animering (CGI), mens alle andre medvirkende dyr er virkelige. Filmen blev introduceres af Peter Hewitt, produceret af Davis Entertainment for 20th Century Fox og har Breckin Meyer (som Jon Arbuckle), Jennifer Love Hewitt (som Dr. Liz Wilson) og Bill Murray (som Garfields stemme) på rollelisten. Filmen havde premiere i USA den 11. juni 2004. Filmen blev fulgt op af Garfield: A Tail of Two Kitties, som havde premiere i biograferne den 16. juni 2006 i Nordamerika.

Handling 

Garfield bliver kørt til dyrlægen Lisbeth, hvor Harald får hunden Futte med hjem. Garfield begynder at føle sig udenfor og vil bare have Futte ud af hans hjem. Det lykkedes ved at Futte kommer ud til Garfield, der er blevet låst ude om aftenen, fordi han havde fået reolen til at vælte. Derefter går Garfield ind af kattelemmen og låser den. Det resulterer i at Futte begynde at løbe efter biler og ender hos en dame. Så begynder Harald at sætte sedler op med at Futte er forsvundet. Damen begynder at sætte sedler op med, at hun hund har fundet en hund. Happy Chapman, som har set Futte ved en konkurrence, ser så sedlen med at damen har fundet en hund(altså Futte). Happy Chapman tager hen til damen og tager Futte med til telegraftårnet, hvor han laver reklamer. Harald ser så sedlen med at damen har fundet en hund så han tager hen til hende sammen med Lisbeth. Harald siger til damen at Futte er hans hund, Men damen siger til Harald at futte er Happy Chapmans hund. Garfield tager så på mission at rede Futte.

Medvirkende (engelsktalende) 
 Breckin Meyer som Jon Arbuckle
 Jennifer Love Hewitt som Dr. Liz Wilson
 Stephen Tobolowsky som Happy Chapman
 Evan Arnold som Wendall
 Bill Murray som Garfields stemme
 Mark Christopher Lawrence som Christopher Mello
 Nick Cannon som Louis' stemme
 Alan Cumming som Persnikittys stemme
 David Eigenberg som "Nermal"s stemme
 Brad Garrett som Lucas stemme
 Debra Messing som Arlenes stemme

Medvirkende (dansktalende) 
 Tommy Kenter som Garfield
 Timm Vladimir som Harald (Jon Arbuckle)
 Mille Hoffmeyer Lehfeldt som Lisbet (Lis)
 Jens Jacob Tychsen som Happy
 Donald Andersen som Bettemus
 Thure Lindhardt som Louis
 Anne Oppenhagen Pagh som Signe
 Peter Aude som Luca
 Henrik Koefoed som Persnikitty, Mello
 Søren Sætter-Lassen som Wendell
 Henrik Koefoed som Mello
 Grethe Mogensen som Fru Baker

Øvrige stemmer 
 Puk Scharbau
 Mads M. Nielsen
 Peter Zhelder
 Niels Weyde
 Vibeke Dueholm
 Caspar Phillipson
 Peter Secher Schmidt
 Thea Iven Ulstrup
 Helene Wolhardt Moe
 Torbjørn Hummel

Se også 
 Garfield i den virkelige verden (på engelsk Garfield Gets Real)

Ekstern kilde/henvisning 
 Officiel hjemmeside for Garfield: The Movie
 

Komediefilm fra USA
Amerikanske film fra 2004
Film baseret på tegneserier
Film fra 20th Century Fox
Hestgardekasernen

Hestgardekasernen er en tidligere kaserne i Frederiksholms Kanal 26 i København.

Historie 
Kasernen er tegnet i en streng nyklassicistisk stil af arkitekten Andreas Kirkerup i 1792 under tilsyn af ingeniørmajor Hans Lønborg. Her havde Livgarden til Hest til huse. Den blev genopført af samme arkitekt efter en brand i 1798.

Den ligger umiddelbart op til Fæstningens Materialgård i nr. 28 og er fredet.

I årene 1996–1999 forestod daværende Slots- og Ejendomsstyrelsen (i dag Styrelsen for Slotte & Kulturejendomme) en restaurering og nyindretning af kasernebygningen.

I dag huser den billedhuggerafdelingen af Det Kongelige Danske Kunstakademis Billedkunstskoler.

Eksterne henvisninger 
Ministeriet for Børn og Undervisning om bygningen 

Fredede militæranlæg i Danmark
Indre By (København)
Etableret i 1792
Nedlagte kaserner i Danmark
Fredede bygninger, konstruktioner og anlæg i Københavns Kommune
Frederiksholm (kvarter)
Artillerivejens Kaserne

Artillerivejens Kaserne er en tidligere kaserne og våbenarsenal ved Artillerivej på Islands Brygge i København. Den anvendes nu af Statens Serum Institut. Kasernen, der var opført 1887-1888 og indviet april 1891, er blevet nedrevet gradvist gennem årene. Den er tegnet af Alfred Møller.

Af det oprindelige anlæg findes stadig enkelte bygninger; bl.a. staldbygningerne omkring ridebanen/ekserserpladsen, ridehuset, gymnastiksalen, den nuværende administrationsbygning, officersboligerne (Artillerivej nr. 1-3) og muren ud mod Artillerivej.

Kilder
 

Forsvundne bygninger, konstruktioner og anlæg i København
Islands Brygge
Etableret i 1891
Militære anlæg i København
Nedlagte kaserner i Danmark
Demokratisk Forening af Ungarere i Rumænien

Den Demokratiske Forening af Ungarere i Rumænien — på ungarsk Romániai Magyar Demokrata Szövetség (RMDSz); på rumænsk Uniunea Democrată Maghiară din România (UDMR) — er en politisk alliance, der repræsenterer det ungarske mindretal i Rumænien.

Foreningen blev stiftet af Géza Domokos i 1989 og er siden 1993 ledet  af forfatteren Béla Markó. Den har været med i alle rumænske regeringer siden 1996 og har fire ministre i den nuværende regering.

Foreningen er medlem af Europæisk Folkeparti.

Ekstern henvisning 
 Officiel hjemmeside (på ungarsk, rumænsk, og engelsk)

Politiske partier i Rumænien
Ungarn
Etableret i 1989
Demokratisk-liberale Parti (Rumænien)

Det Demokratisk-liberale Parti — på rumænsk: Partidul Democrat-Liberal (PD-L) — er et vigtigt politisk parti i Rumænien.

Partiet blev oprettet i 2008 ved en forening af det Demokratiske Parti og det Liberal-demokratiske Parti. Det støtter præsident Traian Băsescu som var tidligere medlem af det Demokratiske Parti. 

Partiets formand er Emil Boc, borgmester af Cluj-Napoca, som efter forhandlinger i kølvandet på parlamentsvalget 30. november 2008 afløste Călin Popescu-Tăriceanu fra Rumæniens Nationalliberale parti som Rumæniens premierminister, en post han tiltrådte den 22. december 2008.

PD-L er medlem af Europæisk Folkeparti.

Ekstern henvisning
 Officiel hjemmeside for det Demokratisk-liberale Parti  (kun på rumænsk)

Politiske partier i Rumænien
BBC HD

BBC HD var en High Definition TV-kanal fra BBC som startet sine sendinger 1. december 2007. Kanalen sender kun programmer i High Definition (HD). Blandt programmene findes en del af det samme som bliver vist på for eksempel BBC One. Forskellen er at disse programmer sendes i HD på BBC HD. Kanalen viser også en række sportsudsendelser i HD, blandt andet Fodbold-EM 2008 og OL i Beijing. For at kunne tage kanalen må man have en forbindelse til kabel- eller satellit-tv.

Eksterne henvisninger 
 BBC HD

HD
Tv-kanaler fra Storbritannien
Etableret i 2006
Ophørt i 2013
BBC Prime

BBC Prime er underholdningskanalen til BBC som sender til Europa, Afrika og Midt-Asien. Kanalen begyndte udsendelserne i 1995, men bliver gradvis erstattet af BBC Entertainment i 2008.

Prime
Etableret i 1995
Breitbrunn (Unterfranken)

Breitbrunn er en kommune i Landkreis Haßberge i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Ebelsbach.

Geografie 
Breitbrunn ligger i Region Main-Rhön i Naturpark Haßberge.
 
I kommunen ligger ud over Breitbrunn, landsbyerne Hermannsberg, Lußberg, Kottendorf, Edelbrunn, Hasenmühle og bebyggelserne Förstersgrund, Doktorshof, Finkenmühle og Passmühle.
BBC Food

BBC Food var BBCs internationale TV-kanal om mad. Kanalen blev lanceret i juni 2002 og var tilgængelig i Afrika og Skandinavien. Den var ejet af BBC Worldwide. BBC Food sendte programmer om mad frem for andre BBC kanaler der også sender underholdning. Kanalen stoppede i 2008 og blev erstattet af BBC Lifestyle.

Kokke der har optrådt på kanalen inkluderer:
 Antonio Carluccio
 Sophie Grigson
 Ainsley Harriott
 Ken Hom
 Madhur Jaffrey
 Nigella Lawson
 James Martin
 Jamie Oliver
 Gary Rhodes
 Delia Smith
 Rick Stein
 Antony Worrall Thompson

Food
Etableret i 2002
Ophørt i 2008
Edderkopurt

Edderkopurt (Anthericum) er en slægt med ca. 100 arter, som er udbredt i Afrika, Mellemøsten og Europa (med to fredede arter i Danmark).  Det er stauder med jordstængler eller rodknolde. Bladene sidder samlet i en grundstillet roset, og de er linjeformede og mere eller mindre sukkulente. Blomsterne er samlet på særlige stængler, der bærer endestillede stande. Blomsten er regelmæssig og 3-tallig med hvide kronblade. Frugten er en 3-kamret kapsel, som er svagt trekantet i tværsnit, og som rummer 2-6 frø pr. afsnit.

Her beskrives kun de arter, som findes i Danmark.

 Grenet edderkopurt (Anthericum ramosum)
 Ugrenet edderkopurt (Anthericum liliago)

 Anthericum acuminatum
 Anthericum falcatum
 Anthericum japonicum
 Anthericum liliago
 Anthericum ramosum

Note

Planteslægter
Agave-familien
Ion Gigurtu

Ion Gigurtu (24. juni 1886 – juli 1959) var premierminister af Rumænien i tre måneder i 1940.

Gigurtu blev medlem af det rumænske parliament i 1926 og var minister flere gange i 1930'erne. I 1950, under den kommunistiske regering, blev han anholdt og dømt til 15 års fængsel. Han døde i Râmnicu Sărat-fængsel i 1959.

Kilder

Eksterne henvisninger 

Politikere fra Rumænien
Kanindåb

En kanindåb er hos de fleste danske roklubber en indvielse af nye medlemmer. Nye roere kaldes ”kaniner” og bliver i danske roklubber døbt af Kong Neptun. Der er tale om en tradition, der sandsynligvis har sin oprindelse i ”ækvatordåben”, som sømænd udsættes for, når de for første gang passerer ækvator.

Ritualet 
Gennemførelsen af en kanindåb varierer fra klub til klub. Typisk kommer Kong Neptun sejlende med sit følge til klubben. Kaninerne bliver udstyret med kaninører og gulerødder, og bliver buret inde, således at de er lette at fange.

Efter Kong Neptun er kommet i land, holder han en tale, indtager pladsen på podiet og dåbshandlingen går i gang. Første kanin indfanges, får straks ørerne klippet af og bliver indsmurt i den ulækre ”vievand”, som er blevet fremstillet til lejligheden. Lægen undersøger kaninen for de værste sygdomme og Kong Neptun navngiver kaninen, som derefter bliver smidt i vandet. Alt imens publikum og de andre skrækslagne kaniner ser til.

Alle kaniner gennemgår samme ”højtidelige” dåbshandling. 

På de fleste kaniner kan behandlingen virke noget grov, og når den sidste er døbt, tager kaninerne også hævn. Kong Neptun og hans følge prøver at flygte – men altid uden held. Kong Neptun og hele hans følge bliver smidt i vandet, helt eller delvis indsmurt i samme ”vievand” som kaninerne blev indsmurt i.

Historie 
Første gang at Kong Neptun omtales i bladet ”Roning” var i juli 1929, hvor han kom til Sønderborg Roklub, og det er sandsynligt at netop dette år, er det første, hvor en roklub fik så fornemt besøg.

I Roklubben Skjolds klubblad Rosport fra 1904 omtales en ”killinge-fest” til ære for nye medlemmer, hvor der blev pyntet op i klubhuset med bøgegrene, flag og standere. Festdeltagerne fik røde og hvide blomster i knaphullerne, og der blev sunget ”Killinge Kantaten” samt andre sange. Her blev altså holdt en fest for de nye roere; men en dåb var der ikke tale om. I 1920 blev der i Københavns Roklub sunget en sang med ”kanin-tema”. Sangen er skrevet af en københavnsk roer, kaldet ”Sculler”.  Det fremgår ikke af sangens indhold, om der blev afholdt en dåbsakt, og om Kong Neptun deltog.

Traditioner